‎โยนทราย ปูนและโซดาลงไป ‎ในเตาหลอมความร้อนเกือบ 1,100 องศา
‎คุณจะได้แก้วในรูปของเหลว
‎นักเป่าแก้วผู้เชี่ยวชาญ ‎ตักส่วนผสมที่หลอมเหลวโดยใช้ท่อกลวง
‎และเมื่อพวกเขาเป่า แก้วจะโป่งออก ‎เป็นลูกกลมเพื่อแต่งเป็นรูปทรงต่างๆ
‎เครื่องมือและเทคนิคต่างๆ ‎มีมาตั้งแต่ยุคโรมัน แต่เรากำลังจะ
‎โหมไฟให้แรงขึ้น
‎เรากลับมายังโรงเป่าแก้ว ‎ที่ใหญ่ที่สุดในอเมริกาเหนือ
‎เพื่อชมสุดยอดศิลปินทั้งสิบคน…
‎สู้กับไฟด้วยไฟ
‎ความสนุกเริ่มขึ้นแล้ว
‎เล่นใหญ่ไม่ก็กลับบ้าน
‎และความเสี่ยงสูง…
‎- ตายแล้ว ‎- วางบนโต๊ะ
‎ผมออกตัวแรงเสมอ
‎ก็มาพร้อมกับรางวัลใหญ่
‎เยี่ยม ที่รัก
‎ถ้าพวกเขาอยู่รอด ‎จนจบการแข่งขันอันดุเดือดของเราได้
‎พวกเขาจะได้รับรางวัลที่จะเปลี่ยนชีวิต
‎และทำให้พวกเขาเป็นที่รู้จักไปทั่วโลก ‎ในฐานะสุดยอดนักเป่าแก้ว
‎ผมนิค ยูฮาส และคุณกำลังจะทึ่ง ‎กับเป่าแก้วสร้างศิลป์
‎นักเป่าแก้ว การแข่งขันดำเนินมาถึงครึ่งทางแล้ว
‎- ทำได้ดีมาก ‎- เอาละ
‎- ใช่ ‎- เยี่ยม
‎ครึ่งทางแล้ว
‎ผมไม่เคยคิดว่าจะมาถึงครึ่งทาง ‎ผมรู้สึกเหมือนเป็นไก่รองบ่อน
‎ผมรู้ว่าผู้ชนะมีได้แค่คนเดียว ‎แต่แปลกจัง ผมอยากให้ทุกคนชนะ
‎พวกคุณอาจมีกันน้อยลง ‎แต่โจทย์ต่อไปจะต้องเล่นใหญ่
‎โอ๊ะโอ
‎ด้วยเหตุนี้เราจึงเชิญศิลปินทัศนศิลป์ ‎บริโอนี่ ดักลาส มาเป็นผู้ประเมินรับเชิญ
‎บริโอนี่สร้างความประทับใจอย่างมาก ‎ด้วยประติมากรรมชิ้นโต
‎รวมถึงรองเท้าผ้าใบยักษ์ ‎ยาวสองเมตรครึ่งที่ทำจากฝาขวดพลาสติก
‎ฉันชอบเล่นกับขนาด ‎ทำให้ของธรรมดาๆ มีพลังและมีตัวตนขึ้นมา
‎ฉันคิดว่ามันเปลี่ยนวิธีที่เรามองโลก ‎และรายละเอียดเล็กๆ รอบตัวได้
‎ในกล่องเหล่านี้คือของขนาดเล็ก ‎ที่พวกคุณต้องจำลองเป็นขนาดใหญ่
‎เชิญหยิบได้เลยครับ
‎ผมทั้งตื่นเต้นและกังวล
‎ศิลปินทุกคน เปิดกล่องได้
‎ของที่ฉันได้คือ…
‎ตัวหมากรุก และมันคือตัวม้า
‎ผมได้ปลอกนิ้ว
‎ผมได้ป็อปคอร์นเคลือบคาราเมล
‎ต้องทำยากแน่ๆ
‎จอห์น โมแรน คุณได้อะไรคะ
‎มะกอกยัดไส้พริก
‎ผมไม่กิน แต่คิดว่าทำแล้วคงสนุกดี
‎ผมเกลียดมะกอก ไม่รู้เหมือนกันว่าทำไม ‎โดยเฉพาะมะกอกเขียว
‎(จอห์น เอ็ม. - 42 ปี ‎ประติมากรและเจ้าของสตูดิโอ)
‎- เทรนตัน ในกล่องมีอะไรคะ ‎- ผมได้หมุดปักกระดาษ
‎- เกรซ คุณได้อะไรคะ ‎- วันนี้เราจะทอยเต๋ากัน
‎สำหรับโจทย์นี้ คุณต้องสร้างวัตถุของคุณ ‎ให้มีขนาดอย่างน้อย 30 เซนติเมตร
‎สามสิบเซนติเมตรไม่ใช่เรื่องง่ายๆ
‎ต้องยากแน่เลย
‎เราให้เวลาพวกคุณห้าชั่วโมง ‎และผู้ช่วยคนละสองคน
‎- เยี่ยม ใช่ ‎- ขอบคุณ
‎เราจะประเมินผลงานที่เสร็จแล้วโดยดูจาก ‎ขนาด ทักษะทางเทคนิค และความสมจริง
‎ผู้ชนะโจทย์นี้จะได้รับตำแหน่งสุดยอดนักเป่าแก้ว
‎และเช่นเคย ศิลปินที่ไม่ทำให้เราทึ่ง ‎จะถูกเชิญออกจากโรงเป่าแก้ว
‎นักเป่าแก้ว พร้อมกันหรือยังครับ
‎เวลาเริ่ม ณ บัดนี้
‎(ออกแบบ)
‎ผมได้ป็อปคอร์นเคลือบคาราเมล ‎การทำให้สมจริงคงจะยาก
‎มันมีซอกหลืบเยอะ ‎โดยเฉพาะถ้าทำให้ใหญ่ขนาดนี้
‎คงจะชนะยากหน่อย ‎ผมเป็นคนผอมบาง แต่ผมทำงานใหญ่ได้
‎ผมได้หมุดปักกระดาษ ‎โจทย์นี้ตรงไปตรงมา เป็นเรื่องดีสำหรับผม
‎ตลอดการแข่งขันที่ผ่านมา ผมอยู่อันดับท้ายๆ
‎ผมไม่ชอบแพ้ ผมเลยตั้งใจเพราะอยากชนะ
‎ผมได้ปลอกนิ้วที่มีเนื้อสัมผัสเยอะ นั่นคือส่วนที่ยาก
‎การทำให้สมจริงเป็นเรื่องยาก
‎เราเอาวัสดุเหลวมาบังคับให้ดูคล้ายวัสดุอื่น
‎ผมเคยทำงานแก้วชิ้นใหญ่มาเยอะ ‎มันมีความท้าทายตลอด
‎ผมไม่ชอบมะกอก แต่การสังเกตมันสนุกดี
‎การทำเนื้อสัมผัสและองค์ประกอบ ‎ให้สมบูรณ์แบบคือส่วนที่ยาก
‎แถมยังมีเรื่องขนาดอีก มันเป็นคนละเรื่องกันเลย
‎ผมกำลังสติแตกนิดหน่อย
‎ฉันได้ม้าหมากรุก
‎และฉันจะพยายาม ‎ทำให้ได้ขนาด 35 หรือ 38 เซนติเมตร
‎ฉันชอบความท้าทาย
‎วันนี้ฉันไม่ต้องการอัศวินขี่ม้าขาว ‎เพราะฉันคือราชินี
‎ฉันได้ลูกเต๋า ปกติฉันไม่ทำแนวสัจนิยม ‎นี่จะต้องยากแน่ๆ
‎แต่ฉันจะก้มหน้าก้มตาทำให้เต็มที่ ‎ฉันทำแบบนั้นมาตั้งแต่วันแรกแล้ว
‎ถึงเวลาสู้ตายแล้ว
‎(สร้างสรรค์)
‎วันนี้ต้องเล่นใหญ่
‎ดูดีนะ
‎สัมผัสความร้อนซะ ที่รัก
‎โจทย์นี้ต้องอาศัยทักษะทางเทคนิคมาก
‎นี่ของของคุณ ทำให้มันใหญ่ซะ
‎- คาราเมล ‎- ใช่
‎เรากำลังทำปลอกนิ้วสำหรับเย็บผ้า
‎ผมจะปั้นแก้วให้เป็นทรงเรียว
‎เราจะทำปลอกนิ้ว ‎ใหญ่กว่า 30 เซนติเมตรนิดหน่อย
‎ไม่รู้ว่าจะเป็นยังไง
‎ต้องทำให้แคบลงหน่อย
‎ผมได้มะกอกเขียวยัดไส้พริก
‎ผมจะทำพริกก่อน
‎มันไม่ง่ายอย่างที่เห็น ‎รูปทรงมันมีรายละเอียดเล็กๆ น้อยๆ
‎ผมจะพยายามทำให้เหมือนที่สุด
‎เยี่ยม ดูดีนะ
‎ดีมาก
‎บริโอนี่ ผมได้ยินว่าคุณดู ‎เป่าแก้วสร้างศิลป์ทุกตอนแบบรัวๆ เลย
‎ส่วนไหนของการแข่งขันที่ทำให้คุณติดใจครับ
‎ในฐานะศิลปิน ฉันรู้สึกว่า ‎ฉันใส่จิตวิญญาณลงไปในทุกอย่างที่ทำ
‎การได้เห็นพวกเขาสร้างผลงาน ‎ที่อาจแตกได้ทุกเมื่อมันน่าตื่นเต้นมากค่ะ
‎เอาละ มาเริ่มกันเลย
‎คุณคิดว่าใครได้ของที่เลียนแบบยากที่สุด
‎ของทุกชิ้นมีความท้าทายของมันเอง
‎ฉันชอบม้าหมากรุกนะ แต่มันยาก ‎ฉันไม่เคยสร้างม้ามาก่อน
‎ช่วงเวลาดีๆ
‎จอห์น ชาร์วินได้ป็อปคอร์นเคลือบคาราเมล
‎ฉันว่านั่นเป็นหนึ่งในของที่ทำยากที่สุด
‎ลักษณะเป็นพูๆ มีสีที่เฉพาะเจาะจง ‎ผิวหน้ามีรายละเอียดเยอะ
‎บีบๆ เราทำได้
‎ค่อยได้เรื่องหน่อย
‎ผมว่าผมกับเกรซได้ของที่ทำยากที่สุด
‎ของผมมีรายละเอียดเยอะ เกรซได้ลูกเต๋า
‎เป่าๆ
‎ฉันต้องสู้ตายกับลูกเต๋านี่
‎ให้มันอยู่ตรงกลาง
‎ต้องยุ่งยากมากแน่ๆ
‎แขวนอยู่บนเส้นด้าย
‎(เหลือเวลาสี่ชั่วโมง)
‎ผมกำลังเริ่มทำมะกอก ผมอยากทำให้ ‎สีตรงกับลูกมะกอกเพื่อความสมจริง
‎แต่ตอนนี้ผมดูไม่ออก มันส้มเกินไป
‎สีของแก้วอาจเปลี่ยนไป ‎เมื่อเราอุ่นมันแล้วปล่อยให้เย็นตัวลง
‎บางสีก็ดูต่างกันเวลาร้อนและเย็น
‎เป่าๆ
‎โอเค หยุด หัวนม
‎เราจะตัดสินงานจากสีและความสมจริง
‎พวกเขาอยากให้แน่ใจว่าสีใกล้เคียงกัน
‎เอาฟริตไปโรยบนโต๊ะปั้นแก้ว
‎ผมเลือกใช้สีรีดักชั่น ‎ซึ่งทำให้ปลอกนิ้วมีความวาวแบบโลหะ
‎มันอยู่ที่การกะอุณหภูมิภายในให้พอดี
‎สีแก้วทำจากออกไซด์ของโลหะ
‎เปลวไฟที่เต็มไปด้วยแก๊สจะทำให้ ‎สีลอยขึ้นมาบนผิวหน้า นี่แหละวิทยาศาสตร์
‎พวกเขาอยากให้ ‎มันดูเหมือนหมุดปักกระดาษของจริง
‎ดังนั้น วันนี้ผมจะใช้แผ่นเงินเปลว ‎มูลค่าประมาณ 200 ดอลลาร์
‎หลังจากขึ้นรูปเข็ม ‎ผมก็เอาเงินเปลวมาห่อรอบแก้ว
‎เหมือนผ้าห่ม
‎ผมคิดว่าเงินเปลวจะทำให้งานชิ้นนี้เด่นมาก
‎เกือบแล้ว
‎โจทย์นี้เน้นความสมจริง
‎ถ้ามันดูไม่เหมือนจริง ผมก็ไม่มีทางชนะโจทย์นี้
‎สมมติว่าฉันเริ่มเรียนเป่าแก้ว ‎ต้องใช้เวลานานแค่ไหนถึงจะเก่งคะ
‎มันขึ้นอยู่กับว่าคุณลงมือทำมากแค่ไหน ‎ถ้าทำทุกวัน วันละนิด
‎ก็ยังต้องใช้เวลาถึงสองปี ‎ถ้าฉันรู้ว่าต้องใช้เวลานานแค่ไหนถึงจะเก่ง
‎ฉันคงไม่พยายามด้วยซ้ำ ฉันดีใจที่ฉันไม่รู้
‎มันยากนะ
‎ทำให้มันนุ่มหนึบ
‎บางครั้งแก้วก็ไม่ยอมทำตามที่ฉันต้องการ ‎แต่ฉันรู้สึกว่าฉันเติบโตขึ้นทุกวัน
‎สวยมาก
‎เรียบร้อย
‎และส่วนใหญ่ก็คือการระลึกถึง ‎สามีที่เสียไปของฉัน เจสซี่
‎สามีของฉันเคยบอกว่า ‎"ถ้าคุณไม่กลัว แปลว่ายังตื่นเต้นไม่พอ"
‎ฉันรู้สึกเหมือนเจสซี่อยู่ที่นี่ด้วย ‎และทุกครั้งที่เกิดเรื่องดีๆ
‎ฉันรู้สึกว่าเขาถองเบาๆ ‎เหมือนจะบอกว่า "เห็นไหม ผมบอกแล้ว"
‎ทำอะไรต่อ
‎พลิก
‎บีบแรงอีก เอ็ม
‎ลูกเต๋าทำค่อนข้างยาก ‎เพราะแก้วไม่ชอบเป็นสี่เหลี่ยม
‎แก้วเป็นสาวสวยรูปร่างกลมและพลิ้วไหว
‎และมันไม่อยากเข้าไปในกล่อง ‎แต่ฉันต้องสอนให้มันเข้าไป
‎พลิก
‎ดึงปล้องแก้ว
‎เหมือนมักกะโรนี
‎ผมได้ปลอกนิ้ว ถ้าจะทำให้สมจริง ‎สิ่งสำคัญอย่างหนึ่งคือเนื้อสัมผัส
‎ดีมาก
‎ผมจะติดปล้องแก้วเพื่อสร้างเนื้อสัมผัสเป็นเส้นๆ
‎นั่นดูดีนะ ที่แดน ฟรายเดย์ทำอยู่
‎กดเอาไว้ เปิดท่อ
‎ต้องกะจังหวะให้ถูก ‎ปล้องแก้วถึงจะติดในแบบที่ต้องการ
‎ทำได้แค่ครั้งเดียว พอติดแล้วมันจะไม่ขยับอีก
‎ดีมาก ทุกคน
‎นั่นคือตอนที่เราอาจทำพัง แต่มันก็ไม่พัง
‎แคทเธอรีน คุณยืนกรานว่าจะให้ ‎นักเป่าแก้วมีผู้ช่วยสองคน ทำไมครับ
‎สำหรับงานระดับนี้ ‎มันสร้างความแตกต่างอย่างมาก
‎ผู้ช่วยเป็นสิ่งที่ขาดไม่ได้ ท่อใหญ่กว่า ‎เส้นผ่านศูนย์กลางมากกว่าและหนักกว่า
‎อยากสวยต้องเจ็บ ต้องเจ็บถึงสวย
‎ฉันคงต้องออกกำลังกายมากกว่านี้ถ้าจะทำบ้าง
‎อุ่นเพิ่มอีกหน่อย
‎ตอนที่รู้ตัวว่าได้เข้าแข่งขัน ฉันจ้างเทรนเนอร์
‎ความอึดฉันเพิ่มขึ้น ‎ฉันฟิตสุดๆ ฉันทุ่มเทเพื่อการนี้
‎ลูกบาศก์นี่ทำฉันหมดแรง
‎มันรู้สึกหนักกว่าที่เป็นจริงมาก
‎เหมือนเอาน้ำหนักสิบกิโลไปติดที่ปลายท่อ
‎แล้วหมุนมันอยู่ห้าชั่วโมง ‎ท่ามกลางความร้อน 1,100 องศา
‎เล็กพริกขี้หนู
‎มีศัพท์ในวงการที่เรียกว่า "โบเนอร์อาร์ม" ‎หมายถึงเวลาที่นิ้วล็อก
‎โบเนอร์อาร์มไม่เคยเป็นเรื่องดี
‎นั่นแหละ ให้มันตั้งใจหน่อย
‎(เหลือเวลาสองชั่วโมง)
‎ตอนนี้เรากำลังขึ้นรูปมะกอก
‎มะกอกต้องมีขนาดอย่างน้อย 30 เซนติเมตร ‎แต่ผมจะทำให้ใหญ่กว่านั้น
‎นี่ก็เกิน 30 เซนติเมตรแล้ว
‎ผมกำลังทำส่วนหัวของหมุด
‎ผมเป่าลูกกลมตรงด้านล่าง ‎แล้วให้ผู้ช่วยเอาไม้พายกดแรงๆ
‎เพื่อสร้างขอบคม
‎เอาละ ทุกคน พอได้
‎พลิก
‎ผมพอใจกับหน้าตาโดยรวม ‎ของป็อปคอร์นคาราเมล
‎เทคนิคนี้เรียกว่าการขึ้นรูปภายใน
‎ผมจะสร้างรายละเอียดทั้งหมด ‎ด้วยการดันผิวแก้วจากด้านใน
‎ผมกำลังทำเมล็ดข้าวโพดกับรอยบุ๋มรอบๆ
‎หยุด
‎เพื่อให้ลูกเต๋าลูกนี้ดูสมจริง
‎จุดต้องอยู่ในตำแหน่งที่ถูกต้อง
‎เราต้องทำแบบนี้ 21 ครั้ง
‎คนที่ทำงานข้างฉันคือเกรซ…
‎หนึ่ง สอง สาม เอาเลย
‎ซึ่งทำได้ดีเยี่ยม
‎บ้าฉิบ
‎โอเค
‎มันเลวร้ายมาก ฉันเห็นใจเกรซ
‎พอทำงานมาหลายปี เราก็ใจแข็งขึ้น
‎เราต้องยอมรับว่าแก้วมันแตกได้
‎ซวยจริงๆ เพื่อน
‎มันแย่ แต่เราจะมัวยึดติดกับสิ่งที่เกิดขึ้น
‎หรือจะทำให้เต็มที่แล้วหาทางแก้ปัญหาก็ได้
‎ในฐานะคนที่เป็นเควียร์ ‎ฉันทำแบบนั้นในชีวิตประจำวันอยู่แล้ว
‎ต้องเร่งมือแล้ว
‎ฉันไม่ได้หงุดหงิดที่มันตกพื้น
‎ฉันหงุดหงิดมากกว่าที่เราต้องทำอีกรอบ
‎เราจะทำอีกอัน แค่ต้องทำให้เล็กลง
‎(เหลือเวลาหนึ่งชั่วโมง)
‎หมุนๆ
‎โต๊ะร้อนจัง สลายไขมันให้ผม
‎- สวัสดี เป็นยังไงบ้าง ‎- ฉันสบายดี คุณล่ะ
‎กำลังไปได้สวยเลย
‎คุณรู้สึกยังไงกับการทำงานกับ ‎แก้วปริมาณมากขนาดนี้
‎มันท้าทายนะ ผมเคยขึ้นรูปภายใน ‎แต่เป็นงานชิ้นเล็กกว่านี้
‎คุณพร้อมคว้าชัยชนะไหม
‎ผมพร้อมคว้าชัยชนะแล้ว ได้โปรด
‎ผมไม่อยากกลับบ้านโดยไม่ชนะสักครั้ง
‎ผมรู้ว่าผมกับเทรนตันยังไม่เคยชนะสักครั้ง
‎ขอบอกตามตรงนะ ‎ป็อปคอร์นของจอห์น ชาร์วินดูเหมือนอึ
‎เวลาล่ะ เหลือเวลาเท่าไร
‎เหลือเวลา 30 นาที ทุกคน 30 นาที
‎สวยงาม
‎เพื่อทำให้หัวม้าแบน ฉันต้องทำให้งานร้อนทั้งชิ้น
‎แล้วเค้นด้วยไม้ก๊อก บีบให้แบนเท่าที่จะทำได้
‎ทำซ้ำไปซ้ำมาจนกว่าจะพอใจกับรูปร่างด้านข้าง
‎ก็ดูดีอยู่นะ
‎ฉันซวยหนักมาก
‎ฉันกำลังทำลูกเต๋าอีกรอบ
‎กระบวนการไปได้สวยกว่าคราวก่อน
‎คราวนี้ฉันทำให้ด้านล่างหนาขึ้น ‎ด้านข้างหนาขึ้น ทุกอย่างเท่ากัน
‎ทุกอย่างยังดีอยู่
‎ได้ทอยลูกเต๋าทั้งวัน
‎ทุกคน เหลือเวลาอีก 20 นาที
‎เช็กด้วยว่างานของตัวเอง ‎มีขนาดอย่างน้อย 30 เซนติเมตร
‎ทำได้ดีมาก ทีม ใกล้เสร็จแล้ว
‎เตรียมทำครึ่งล่างของปลอกนิ้ว
‎กดลง
‎ผมจะหมุน หมุนไปด้วยกัน เอาเลย พอ
‎ผมจะใส่พริกเข้าไปแล้วพ่นไฟ
‎เผาตรงปากรู
‎เตรียมเครื่องพ่นไฟไว้ รอให้ผมบอก
‎หมุน หยุดแป๊บหนึ่ง
‎เทออกมา
‎พอผมใส่พริกเข้าไป มันหล่นลงไปในผลมะกอก
‎ไม่ วางบนโต๊ะ
‎วางบนโต๊ะ
‎ผมนอนอยู่บนพื้นในกองเศษแก้ว ‎หวังว่าจะเอาพริกออกมาได้
‎หลุดสิ มันติดอยู่ข้างใน
‎ก็อย่างที่เห็น
‎เอาไม่ออก
‎มันเป็นชะตาของพริกเม็ดนี้
‎ผมจะทำพริกอีกเม็ดสำหรับใส่เข้าไป ‎น่าจะข้างๆ อันนั้น
‎ผมกำลังกรีดร้องอยู่ในใจ
‎สิบห้านาที
‎ทุกคนกำลังแข่งกัน
‎เราจะทำเสร็จทัน คงยอดไปเลย
‎โอเค มาเอาเจ้านี่ออกจากท่อกัน ‎ยก จับไว้ ด้านล่าง ใช่
‎ผมเอางานไปเก็บแล้ว ยังมีเวลาเหลือ
‎ผมเลยทำรายละเอียดเพิ่มเติม
‎เต้นต่อไป
‎เรากำลังเตรียมติดเข็มกับหัว
‎ไม่นะ
‎ผมกำลังจะติดมัน แล้วเข็มก็หักเป็นสองท่อน
‎พลิก
‎อาจต้องติดกาว
‎เราเพื่อนกัน ติดกาวนิดหน่อยจะเป็นไรไป
‎เหลือเวลาห้านาที ‎ได้เวลาเอางานเข้าตู้อบอ่อนแล้ว
‎- ใส่ยังไงเนี่ย ‎- สู้จนวินาทีสุดท้าย
‎เคาะลงไปตรงๆ แรงๆ ใช่ นั่นแหละ
‎- ดีมาก ‎- รับนะ
‎ขอทางหน่อย ระวังหลังด้วย
‎จับด้านล่างนะ
‎ทำได้ดีมาก
‎ให้ตายสิ
‎นักเป่าแก้ว หมดเวลาแล้ว
‎- ทำดีมาก ‎- แก้ไขได้ดีมาก
‎มันจบแล้ว ฉันจะไม่ทำลูกเต๋าอีก ‎ห้ามใครขอให้ฉันทำ
‎เพราะคำตอบคือไม่
‎(นำเสนอ)
‎("จงนำม้ามา")
‎ในโจทย์ข้อนี้ ศิลปินแต่ละคนได้รับของชิ้นเล็กๆ
‎และเราต้องจำลองมันให้มีขนาดใหญ่ขึ้น
‎("ผลักดันถึงขีดจำกัด")
‎ผมอยากทำให้ตรงเกณฑ์ทั้งสามข้อ
‎ทักษะทางเทคนิค ความสมจริง ‎และขนาดใหญ่กว่าที่กำหนด
‎("มะกอกแกล้มเหล้า")
‎หวังว่าผู้ประเมินจะเห็นรายละเอียดที่ผมใส่ลงไป
‎ผมอยากให้สีไม่เป๊ะมากเพื่อความสมจริง
‎("ทิมเบลลิน่า")
‎ผมมีปัญหานิดหน่อยกับงานนี้ มันถูกปิดด้วยเงิน
‎เพราะสีรีดักชั่นไม่ได้ผลอย่างที่หวังไว้
‎มันไหม้ และมันต้องแวววาว
‎("ไดซ์ ไดซ์ เบบี้")
‎ฉันหวังว่างานของฉันจะแสดงว่า ‎ฉันไม่ยอมแพ้และทำเต็มที่
‎หวังว่าความโปร่งใสนี้จะเป็นเรื่องดี
‎("ป็อปคอร์นคาราเมล")
‎ผมพอใจมากกับงานที่ออกมา
‎เดายากว่างานของใครจะชนะ
‎ผมว่าสูสีกันมาก
‎แหมๆ ผมว่าผมไม่เคยเห็นแกลเลอรี ‎ที่ใหญ่โตโอ่อ่าแบบนี้มากก่อน
‎ฉันประทับใจมากกับขนาดและความแม่นยำ
‎ฉันอยากแตะทุกอย่าง แต่ไม่รู้ว่าได้รับอนุญาตไหม
‎ผลงานชิ้นแรกเป็นของจอห์น โมแรน ‎นี่คือต้นแบบของเขา
‎ดูออกแน่นอนว่าเป็นมะกอก
‎ว้าว
‎ฉันแปลกใจกับเนื้อสัมผัส
‎พวกเขาทำได้ยังไง สุดยอดเลย
‎สีก็น่าประทับใจมาก ฉันชอบรายละเอียด
‎อย่างกากบาทเล็กๆ ตรงก้น
‎ฉันคิดว่าจอห์น โมแรนแสดงทักษะในการขึ้นรูป
‎และจับแก่นแท้ของวัตถุจริง
‎แม้แต่วิธีที่เขาใส่พริกเข้าไปก็ตรงกับของจริงมาก
‎ได้เวลาตรวจสอบ
‎ใช่ ไม้บรรทัดนี่ยาว 30 เซนติเมตร ‎มะกอกลูกนี้ยาวกว่าไม้บรรทัดแน่นอน
‎เขาทำส่วนนี้ได้ดีมาก
‎ปัญหาอย่างเดียวคือสีมันไม่เหมือนผลมะกอกจริงๆ
‎แต่ถ้าเป็นมะกอกสดที่เพิ่งเอาออกจากโหล ‎สีนี้ถือเป็นสัญลักษณ์ของมันเลย
‎ฉันชอบทุกอย่างเลย
‎นี่คือปลอกนิ้วของแดน
‎ฉันผิดหวังนิดหน่อย
‎ฉันไม่แน่ใจว่าเขาเลียนแบบ ‎ปลอกนิ้วได้ดีเท่าที่ฉันคาดหวังจากเขา
‎สีบนผิวหน้า ที่จริงแล้วเป็นเงินเปลว
‎ที่เอามาปิดหลังเอางานออกจากตู้อบอ่อน
‎ฉันเคยใช้ทองคำเปลวมาบ้าง ‎และนี่ดูเละเทะไปหน่อย
‎คุณจะบอกว่าเงินเปลวพวกนี้ ‎เหมือนการย้อมแมวขายไหม
‎ก็ไม่ถึงขนาดนั้น แต่ฉันคิดว่ามัน ‎ปกปิดส่วนที่ทำพลาด
‎เอาละ มาวัดขนาดกันบ้าง
‎ไหนดูซิ โอเค
‎- ขนาดถูกต้อง เขาทำได้ดี ‎- ใช่
‎นี่คือม้าหมากรุกของมินฮี
‎นี่เป็นงานที่ท้าทายสำหรับทุกคน
‎แต่ถ้าเรามองสิ่งนี้
‎เธอเก็บรายละเอียดได้อย่างน่าทึ่ง
‎หัวม้าเป็นแก้วชิ้นเดียวใช่ไหมคะ
‎หัวม้าเป็นแก้วชิ้นเดียว
‎- มันใหญ่มากนะ ‎- แค่หัวม้าก็สูง 30 เซนติเมตรแล้ว
‎- แค่หัวอย่างเดียว ‎- ใช่
‎เรามีความสมจริง อัตราส่วนและขนาด
‎- และทักษะทางเทคนิคขั้นสูง ‎- ฉันเห็นด้วย
‎ปัญหาคือมีบางจุดที่เราเห็นแก้วใส
‎ตรงที่สีไปไม่ถึงขอบ
‎มันเผยให้เห็นว่านี่คือแก้ว ทำให้เรารู้ว่ามันไม่ใช่
‎วัตถุพลาสติกทึบแสง
‎แต่ฉันคิดว่าเธอชดเชยเรื่องนั้นด้วยการขึ้นรูป
‎และการเสี่ยงทำงานนี้จากแก้วร้อนชิ้นเดียว
‎นี่คือหมุดปักกระดาษของเทรนตัน
‎ยอดไปเลย นี่เป็นงานแบบที่ฉัน ‎จะตั้งในบ้านอย่างภูมิใจ
‎ขนาดน่าทึ่งมาก
‎มันสูงเกือบสองเท่าของที่กำหนด
‎เทรนตันจวนเจียนจะตกรอบมาสักพักแล้ว ‎และนี่เป็นงานที่ยอดเยี่ยม
‎มันเป็นผลงานที่ยอดเยี่ยม
‎แต่เราจะเห็นว่าต้นแบบมีขอบที่คมกว่าเล็กน้อย
‎มุมตรงด้านล่างและด้านบนคมกว่า
‎นั่นเป็นสิ่งที่เทรนตันทำได้แน่นอน
‎เวลาที่โจทย์เน้นความสมจริง ‎เขาน่าจะใส่ใจรายละเอียดมากกว่านี้
‎นี่คือลูกเต๋าของเกรซ
‎โอเค ฉันอยากลองจะแย่แล้ว ‎ฉันอยากรู้ว่ามันหนักแค่ไหน
‎ว้าว
‎- ทอยได้ไหม ‎- ไม่
‎ผมมองแล้วไม่น่าเกินฟุตหนึ่งนะ
‎ถ้าฉันจับตะแคงแบบนี้แล้วคุณวัดจากบนแท่นล่ะ
‎มันไม่ใหญ่พอ
‎ฉันเสียใจมากตอนเกรซทำผลงานหล่น ‎ฉันจินตนาการไม่ออกเลย
‎น่าเสียดายที่อันนี้ดูเล็กกว่าและไม่ดีเท่าอันอื่นๆ
‎จุดบนลูกเต๋าจริงๆ บุ๋มลงไป
‎แต่นี่ตรงกันข้าม เป็นจุดที่นูนขึ้นมา
‎ถึงอย่างนั้น มันก็เป็นหนึ่งในของ ‎ที่ทำเลียนแบบยากที่สุด
‎นี่คือป็อปคอร์นเคลือบคาราเมล ‎ของจอห์น ชาร์วิน มาดูกันว่ามันใหญ่แค่ไหน
‎ผมให้ผ่าน
‎ในนั้นคงมีอากาศหนึ่งลูกบาศก์ฟุตได้ ‎มันต้องมีความหมายอะไรบ้าง
‎ในฐานะคนรักป็อปคอร์น ‎ฉันตื่นเต้นมากที่ได้เห็นงานชิ้นนี้
‎ฉันชอบเมล็ดข้าวโพด ‎นั่นเป็นการใส่องค์ประกอบที่ยอดเยี่ยม
‎ผมเข้าใจว่ามันทำยากแค่ไหน ‎แต่สีมันผิดจากของจริงไปมาก
‎ฉันว่ารูปร่างมันไม่ใช่
‎มันใหญ่ เขาทุ่มเทแรงกายแรงใจ ‎เขาพากเพียรและมุ่งมั่น
‎แต่ฉันไม่รู้สึกว่ามันแสดงถึงแก่นแท้ของป็อปคอร์น
‎ก่อนที่เราจะเลือกผู้ชนะหรือผู้แพ้ ‎ไปเชิญนักเป่าแก้วเข้ามากัน
‎ผมรู้ตัวว่าผมอาจกลับบ้านได้ทุกเมื่อ ‎นั่นคือความเป็นจริง
‎วันนี้หนักมาก แต่ฉันกลับมาสู้ต่อ ฉันแก้มือได้
‎ไม่ว่าจะอยู่หรือไป ฉันก็ภูมิใจในตัวเอง
‎ผมคิดว่าผมกล้าหาญมากในโจทย์นี้ ‎ไม่มีที่ให้งานระดับกลางๆ อีกต่อไป
‎ทุกครั้งที่ประกาศคนตกรอบ ‎ผมรอฟังคำวิจารณ์ที่โหดที่สุด
‎ศิลปินทุกคน พวกคุณควรได้รับ ‎เสียงปรบมือสำหรับงานแก้วชิ้นโต
‎แดน คุณรู้สึกยังไงกับปลอกนิ้วของคุณ
‎ผมพอใจกับมัน ผมลองผิดลองถูก ‎ผมไม่แน่ใจว่าจะใช้วิธีไหนดี
‎คุณทำได้ดีเรื่องขนาด
‎ระหว่างแปลงขนาด คุณอาจคิดสัดส่วนผิดไปหน่อย
‎มันดูสูงและแคบเกินไป
‎ครับ
‎ไม่รู้สิ ช่างเถอะ
‎จอห์น ชาร์วินกับป็อปคอร์นเคลือบคาราเมล ‎เล่าเรื่องงานของคุณหน่อย
‎มันเป็นรูปทรงที่ทำยาก มีรายละเอียดเยอะ
‎เรามองแล้วคิดว่า "บ้าเอ๊ย ‎ตรงนั้นเป็นแบบนั้น" มีอะไรหลายอย่าง
‎ส่วนที่ฉันผิดหวังนิดหน่อยคือสีของป็อปคอร์น
‎ผมนึกว่าตรงคาราเมลจะสีอ่อนกว่านี้ ‎แต่มันออกมาเข้มไปหน่อย
‎- ทิ้งไว้บนเตานานเกิน ‎- ขอบคุณค่ะ
‎ขอบคุณครับ
‎เกรซ
‎มันเป็นรูปทรงที่ทำยาก ‎แก้วไม่อยากอยู่ในกรอบสี่เหลี่ยม
‎โดยเฉพาะกรอบสี่เหลี่ยมอันใหญ่ มีไม่กี่คนที่ชอบ
‎ฉันอยากลองดูแต่มันไม่ได้ผล
‎แต่อย่างน้อยเราก็มีผลงานให้ชม ‎ฉันดีใจที่มีงานบนแท่น
‎ขอบคุณ
‎เทรนตันกับหมุดปักกระดาษ
‎มันดูเป็นรูปทรงที่ทำง่าย ‎แต่ปกติผมไม่ทำงานขนาดใหญ่
‎โดยรวมแล้ว ผมพอใจกับงานชิ้นนี้
‎ผมจะบอกว่างานของคุณชิ้นใหญ่ที่สุด ‎ที่ความยาว 58 เซนติเมตร
‎เยี่ยม
‎ในบางแง่ ฉันคิดว่า ‎คุณได้ของที่ทำเลียนแบบง่ายที่สุด
‎มองจากตรงนี้ ไม่ต้องสงสัยเลยว่า ‎มันคือหมุดปักกระดาษ
‎อาจเพราะมันเป็นรูปทรงที่สมมาตร ‎ฉันรู้สึกว่าคุณพลาดโอกาส
‎ในการทำขอบที่คมกว่านี้ มุมด้านบนและด้านล่าง
‎เห็นด้วยครับ
‎ขอบคุณ ศิลปินทุกคน เราขอตัวไปปรึกษากันสักครู่
‎จะมีคนชนะ และจะมีคนต้องกลับบ้าน
‎ผมไม่อยากตกรอบ แต่ก็ไม่อยากให้แดนตกรอบ
‎ตอนนี้ฉันห่วงแต่ตัวเอง
‎ยังมีเรื่องอื่นด้วย ‎แต่ฉันรู้สึกว่าขนาดเป็นเรื่องใหญ่
‎ฉันลืมเรื่องสีไม่ได้จริงๆ ฉันว่ามันไม่ตรง
‎มันอยู่เหนือการควบคุม ผมทำสิ่งที่ทำได้ไปแล้ว
‎มีสองเรื่องที่เราต้องตัดสินใจซึ่งไม่ง่ายเลย
‎สุดยอดนักเป่าแก้วของวันนี้…
‎มีสองคน
‎ไม่เคยมีผู้ชนะสองคนมาก่อน ‎ในประวัติศาสตร์ของเป่าแก้วสร้างศิลป์
‎จอห์น โมแรน
‎และ…
‎- มินฮี ‎- จริงเหรอ
‎ช็อกไปเลย
‎ฉันดีใจสุดๆ ที่เป็นผู้ชนะร่วมกับจอห์น โมแรน
‎นึกไม่ถึงเลย
‎ต่อไปคือศิลปินที่ไม่ทำให้เราทึ่ง
‎คนที่ต้องออกจากโรงเป่าแก้วในวันนี้คือ…
‎เกรซ
‎กรุณาบอกลาและออกจากโรงเป่าแก้วด้วยครับ
‎เสียใจด้วยจริงๆ
‎- ดีใจที่ได้เจอคุณ ‎- ทำได้ดีมาก ทุกคน
‎ฉันภูมิใจมากที่มาได้ไกลขนาดนี้ ‎แถมยังชนะโจทย์ข้อหนึ่ง
‎ฉันทำอะไรไม่ได้นอกจากเลือกกล่องใบอื่น
‎ขอบคุณนะ ทุกคน
‎มันเป็นช่วงเวลาที่แสนวิเศษ ‎เราสนุกกันมาก ฉันไม่ขอเปลี่ยนอะไรทั้งนั้น
‎นี่ไม่ใช่ครั้งสุดท้ายที่พวกคุณจะได้เจอฉัน
‎ฉันจะอยู่แถวนี้ ทำเรื่องเจ๋งๆ ที่อื่น
‎ยินดีด้วยครับ พวกคุณยังมีโอกาสคว้ารางวัลใหญ่
‎และตำแหน่งสุดยอดนักเป่าแก้ว ‎แล้วพบกันในโจทย์ต่อไป
‎ตอนนี้ในการแข่งขันเหลือแค่ฉันกับผู้ชายสี่คน
‎ฉันแบกความกดดันหนักอึ้งเอาไว้
‎คำบรรยายโดย ณิชา อ้นเอี่ยม